[pic] | EUROOPAN KOMISSIO | Bryssel 16.12.2009 KOM(2009)686 lopullinen 2009/0183 (NLE) . Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksella perustetussa yhteistyökomiteassa vahvistettavasta unionin kannasta, joka koskee uusien alakomiteoiden perustamista (komission esittämä) PERUSTELUT (1) Euroopan yhteisöjen ja niiden jäsenvaltioiden sekä Azerbaidžanin tasavallan välillä vuonna 1999 tehty kumppanuus- ja yhteistyösopimus, jäljempänä ’sopimus’, muodostaa Euroopan unionin ja Azerbaidžanin kahdenvälisten suhteiden oikeudellisen perustan. (2) EU:n ja Azerbaidžanin yhteistyöneuvosto antoi kokouksessaan 14. marraskuuta 2006 suosituksen Euroopan naapuruuspolitiikan (ENP) toimintasuunnitelman täytäntöönpanosta. Kuten suosituksessa todetaan, toimintasuunnitelmassa vahvistetaan käytännön toimet, joilla edistetään sopimuksesta sopimuspuolille johtuvien velvoitteiden täyttämistä ja luodaan laajempi kehys EU:n ja Azerbaidžanin suhteiden lujittamiselle, jotta talouden yhdentymisessä ja poliittisen yhteistyön syventämisessä edettäisiin merkittävästi sopimuksen yleisten tavoitteiden mukaisesti. (3) Maaliskuussa 2009 kokoontunut Eurooppa-neuvosto suhtautui myönteisesti uuteen ja kunnianhimoiseen itäiseen kumppanuuteen, jonka puitteissa on tarkoitus syventää itäisten kumppaneiden kanssa tehtävää kahden- ja monenvälistä yhteistyötä. Tavoitteena on luoda edellytykset poliittisen assosiaation vauhdittamiselle ja talouden yhdentymisen edistämiselle tukemalla kumppanimaiden poliittisia ja sosioekonomisia uudistuksia, joiden avulla ne voivat lähentyä EU:ta. Prahassa 7. toukokuuta 2009 pidetyssä itäisen kumppanuuden huippukokouksessa annettiin yhteinen julkilausuma, jossa vahvistettiin EU:n jäsenvaltioiden ja sen itäeurooppalaisten kumppaneiden halu saattaa niiden suhteet uudelle tasolle pyrkimällä saavuttamaan edellä esitetyt tavoitteet. (4) EU:n ja Azerbaidžanin välisen ENP:n toimintasuunnitelman 5 luvussa (Valvonta) todetaan, että sopimuksella perustetut yhteiselimet edistävät ja valvovat toimintasuunnitelman täytäntöönpanoa ja että asiaankuuluvilla sopimuksilla luotuja rakenteita on tarvittaessa tarkistettava sen varmistamiseksi, että kaikki ENP:n ensisijaiset tavoitteet otetaan asianmukaisesti huomioon. (5) Instituutiorakenteeseen kuuluu useita alakohtaisia alakomiteoita, ja se tukee ENP:n kumppanimaiden kanssa tehtyjen samankaltaisten sopimusten ja toimintasuunnitelmien täytäntöönpanoa. Esimerkkeinä mainittakoon Jordania (toistaiseksi 11 alakomiteaa), Marokko (10), Ukraina (7) ja Moldovan tasavalta (4). Tässä ehdotuksessa noudatetaan samankaltaista lähestymistapaa. Pyrkimyksenä on varmistaa sellainen instituutiorakenne, jonka avulla EU ja Azerbaidžan voivat laajentaa kahdenvälisistä suhteistaan käymänsä keskustelun aihepiirejä. Toistaiseksi on perustettu kaksi alakomiteaa avustamaan EU:n ja Azerbaidžanin yhteistyökomiteaa sen tehtävien hoidossa: 1) kauppaa, taloutta ja niihin liittyviä oikeudellisia kysymyksiä käsittelevä alakomitea ja 2) energia-, liikenne- ja ympäristöasioiden alakomitea. (6) Azerbaidžan on halukas vahvistamaan sopimuksen soveltamisaloilla tehtävää yhteistyötä ja on ilmaissut sitoutumisensa entistä kunnianhimoisempaan suhteeseen itäisen kumppanuuden periaatteiden mukaisesti. (7) Euroopan komissio ehdottaa neuvostolle kahden uuden alakomitean perustamista vuoropuhelun institutionaalisen kehyksen laajentamiseksi, ENP:n toimintasuunnitelman täytäntöönpanon valvomiseksi sekä EU:n ja Azerbaidžanin välisten suhteiden syventämiseksi. Komiteat olisivat 1) oikeus-, vapaus- ja turvallisuusasioita sekä ihmisoikeuksia ja demokratiaa käsittelevä alakomitea ja 2) työllisyyttä ja sosiaaliasioita, kansanterveyttä, yleissivistävää ja ammatillista koulutusta sekä nuorisoasioita, kulttuuria, tietoyhteiskuntaa ja audiovisuaalipolitiikkaa sekä tiedettä ja teknologiaa käsittelevä alakomitea. Alakomiteat perustetaan sopimuksen puitteissa. (8) Edellä esitetty rakenne tukisi ENP:n toimintasuunnitelman täytäntöönpanon edistämistä ja valvontaa. Alakomiteoissa käytävä vuoropuhelu mahdollistaa tietojen ja parhaiden toimintatapojen vaihtamisen asiantuntijatasolla ja auttaa luottamuksen rakentamisessa ja suhteiden tiivistämisessä Euroopan komission ja kumppanimaiden asiantuntijoiden välillä. (9) Alakomiteoissa käytävä vuoropuhelu vahvistaa vuorovaikutusta Azerbaidžanin kanssa ja tuottaa systemaattista tietoa maan edistymisestä ja uudistushalusta. Vuoropuhelu auttaa myös määrittelemän alat, joilla Azerbaidžan tarvitsee apua (esim. hallinnollisten valmiuksien parantaminen instituutioiden kehittämiseen tarkoitettujen itäisen kumppanuuden kokonaisvaltaisten ohjelmien avulla). (10) Sopimuksen tekemisestä 31. toukokuuta 1999 tehdyn neuvoston ja komission päätöksen 2 artiklan 1 kohdan mukaisesti ehdotus neuvoston päätökseksi EU:n ja Azerbaidžanin yhteistyökomiteassa vahvistettavasta, uusien alakomiteoiden perustamista koskevasta unionin kannasta on liitteenä. Kunkin alakomitean tavoitteet, niissä käsiteltävät asiat ja täytäntöönpanomenettelyt esitetään liitteenä olevissa työjärjestyksissä. 2009/0183 (NLE) Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksella perustetussa yhteistyökomiteassa vahvistettavasta unionin kannasta, joka koskee uusien alakomiteoiden perustamista EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan yhteisöjen ja niiden jäsenvaltioiden sekä Azerbaidžanin tasavallan välisen kumppanuus- ja yhteistyösopimuksen, jäljempänä ’sopimus’, tekemisestä 31 päivänä toukokuuta 1999 tehdyn neuvoston ja komission päätöksen[1] 2 artiklan 1 kohdan, ottaa huomioon komission ehdotuksen, sekä katsoo seuraavaa: (1) EU:n ja Azerbaidžanin yhteistyöneuvosto antoi 14 päivänä marraskuuta 2006 suosituksen EU:n ja Azerbaidžanin toimintasuunnitelman täytäntöönpanosta. (2) Sopimuksen 83 artiklan mukaisesti yhteistyöneuvostoa avustaa sen tehtävien hoidossa yhteistyökomitea. (3) EU:n ja Azerbaidžanin yhteistyöneuvosto hyväksyi 12 päivänä lokakuuta 1999 yhteistyökomitean työjärjestyksen[2], jolla vastuu alakomiteoiden perustamisesta ja niiden toimeksiannon määrittelystä siirretään EU:n ja Azerbaidžanin yhteistyökomitealle, ON HYVÄKSYNYT TÄMÄN PÄÄTÖKSEN: Ainoa artikla Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksen 83 artiklalla perustetussa yhteistyökomiteassa vahvistettava, uusien alakomiteoiden perustamista koskeva unionin kanta on tämän päätöksen liitteenä. Tehty Brysselissä Neuvoston puolesta Puheenjohtaja LIITE EU:N JA AZERBAIDŽANIN YHTEISTYÖKOMITEA, joka ottaa huomioon Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksen, jäljempänä ’sopimus’, ja erityisesti sen 83 artiklan, sekä katsoo seuraavaa: (1) Yhteistyökomitean työjärjestyksen 10 artiklan[3] mukaan yhteistyökomitea voi perustaa alakomiteoita ja määritellä niiden toimeksiannon. (2) EU:n ja Azerbaidžanin välisen Euroopan naapuruuspolitiikan (ENP) toimintasuunnitelman 5 luvussa todetaan, että sopimuksella perustettavat yhteiselimet edistävät ja valvovat toimintasuunnitelman täytäntöönpanoa ja että asiaankuuluvilla sopimuksilla luotuja rakenteita on tarvittaessa tarkistettava sen varmistamiseksi, että ENP:n kaikki ensisijaiset tavoitteet otetaan asianmukaisesti huomioon. (3) Itäisestä kumppanuudesta Prahassa 7 päivänä toukokuuta 2009 järjestetyn huippukokouksen yhteisessä julkilausumassa korostetaan yhteistä halua syventää ja tehostaa EU:n ja sen itäeurooppalaisten kumppaneiden kahdenvälisiä suhteita, ON HYVÄKSYNYT TÄMÄN PÄÄTÖKSEN: Ainoa artikla Perustetaan liitteessä A luetellut alakomiteat. Hyväksytään alakomiteoiden liitteessä B esitetyt toimeksiannot. Tehty EU:n ja Azerbaidžanin yhteistyökomitean puolesta Azerbaidžanin puolesta Euroopan unionin puolesta Liite A EU:n ja Azerbaidžanin yhteistyökomitea Uudet alakomiteat (1) Oikeus-, vapaus- ja turvallisuusasioita sekä ihmisoikeuksia ja demokratiaa käsittelevä alakomitea (2) Työllisyyttä ja sosiaaliasioita, kansanterveyttä, yleissivistävää ja ammatillista koulutusta sekä nuorisoasioita, kulttuuria, tietoyhteiskuntaa ja audiovisuaalipolitiikkaa sekä tiedettä ja teknologiaa käsittelevä alakomitea. Liite B Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksen nojalla perustetun oikeus-, vapaus- ja turvallisuusasioita sekä ihmisoikeuksia ja demokratiaa käsittelevän alakomitean toimeksianto YHTEISTYÖKOMITEA, joka ottaa huomioon Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksen, ottaa huomioon yhteistyöneuvoston oman työjärjestyksensä liitteeksi 12 päivänä lokakuuta 1999 laatiman yhteistyökomitean työjärjestyksen ja erityisesti sen 10 artiklan, on perustanut oikeus-, vapaus- ja turvallisuusasioita sekä ihmisoikeuksia ja demokratiaa käsittelevän alakomitean, jonka toimeksianto on seuraava: 1 artikla Alakomitea käsittelee kumppanuus- ja yhteistyösopimuksen ja siihen liittyvän EU:n ja Azerbaidžanin Euroopan naapuruuspolitiikan toimintasuunnitelman täytäntöönpanoa seuraavilla aloilla: - rajaturvallisuus, - laillisen ja laittoman maahanmuuton valvonta (myös takaisinottoon, viisumeihin, matkustusasiakirjojen turvallisuuteen ja turvapaikka-asioihin liittyvät kysymykset), - maansisäiset pakolaiset, - järjestäytyneen rikollisuuden (muun muassa ihmiskaupan, tietoverkkorikollisuuden, lasten hyväksikäytön, talousrikollisuuden mukaan lukien rahanpesu, veropetokset ja väärentäminen, yksityisen ja julkisen sektorin korruption, laittomien huumausaineiden, asekaupan ja muu laittoman toiminnan) torjunta, - terrorismin (myös sen rahoituksen) torjunta, - lainvalvonta ja oikeudellinen yhteistyö, - henkilötietojen suojaaminen, - rajat ylittävän ja alueellisen yhteistyön kehittäminen oikeus-, vapaus- ja turvallisuusasioissa, - demokratia ja ihmisoikeudet, myös kansainvälisten ihmisoikeussopimusten ratifiointi ja täytäntöönpano, - oikeusvaltio, myös oikeuslaitoksen uudistaminen ja oikeussuojan saatavuus. Alakomitea voi käsitellä myös sellaisia aiheita tai erityishankkeita, jotka liittyvät itäisen kumppanuuden, Mustanmeren synergian tai muiden asiaankuuluvaan kahdenväliseen yhteistyöhön kytköksissä olevien aloitteiden täytäntöönpanoon. Luettelo ei ole tyhjentävä, vaan yhteistyökomitea voi lisätä siihen muita aiheita. Myös yksittäisiä kysymyksiä voidaan ottaa käsittelyyn kumman tahansa sopimuspuolen pyynnöstä. 2 artikla Alakomitea toimii yhteistyökomitean alaisuudessa. Se toimittaa päätelmänsä yhteistyökomitealle jokaisen kokouksensa jälkeen. 3 artikla Alakomitea muodostetaan sopimuspuolten edustajista. Alakomitean esityslistalla olevista erityiskysymyksistä voidaan tarvittaessa ja molempien sopimuspuolten suostumuksella kuulla asiantuntijoita. 4 artikla Sopimuspuolet vuorottelevat alakomitean puheenjohtajina yhteistyökomitean vuorottelevaa puheenjohtajuutta koskevien sääntöjen[4] mukaisesti. 5 artikla Euroopan komission virkamies ja Azerbaidžanin tasavallan hallituksen virkamies toimivat yhdessä alakomitean pysyvinä sihteereinä. Kaikki alakomiteaa koskevat tiedonannot toimitetaan pysyville sihteereille. 6 artikla Alakomitea kokoontuu aina olosuhteiden sitä edellyttäessä molempien sopimuspuolten suostumuksella jommankumman sopimuspuolen kirjallisesta pyynnöstä ja vähintään kerran vuodessa. Sopimuspuolet sopivat kokousten pitopaikasta ja -ajasta. Alakomitean kokoukset ovat aina kaksipäiväisiä: yhtenä päivänä käsitellään oikeus-, vapaus- ja turvallisuusasioita ja toisena ihmisoikeuksia ja demokratiaa. Alakomitea kokoontuu ensimmäisen kerran vasta sen jälkeen, kun seuraavat toimet on viety menestyksellisesti päätökseen: - epävirallinen teknisluonteinen tapaaminen Brysselissä näkemysten vaihtamiseksi käsiteltävistä asioista ja oikeus-, vapaus- ja turvallisuusalan yhteistyön käytännön näkökohdista, - Euroopan komission asiantuntijoiden virkamatka Azerbaidžaniin alustavien teknisluonteisten keskustelujen käymiseksi ja kokemusten vaihtamiseksi oikeus-, vapaus- ja turvallisuusasioita sekä ihmisoikeuksia ja demokratiaa käsittelevän alakomitean tehtäväkentästä ja organisaatiosta sekä yhteistyökumppaneiden löytämiseksi, - teknisluonteisten keskustelujen lisäksi Azerbaidžanin vastaus kyselyyn oikeus-, vapaus- ja turvallisuusasioiden tämänhetkisestä tilasta, - seminaari liikkuvuuskysymyksistä mukaan lukien laittoman maahanmuuton ehkäisy, laillisen maahanmuuton hallinta, takaisinotto ja viisumeita koskeva tiedonvaihto, - raportti jäsenvaltioille. Toisen sopimuspuolen sihteeri vastaa alakomitean kokouksen koollekutsumista koskevaan pyyntöön 15 työpäivän kuluessa. Erityisen kiireellisissä tapauksissa alakomitea voidaan kutsua koolle lyhyemmässä määräajassa sopimuspuolten niin sopiessa. Sopimuspuolten valtuuskuntien aiottu kokoonpano ilmoitetaan ennen kutakin kokousta puheenjohtajalle. Pysyvät sihteerit kutsuvat yhdessä koolle alakomitean kokoukset yhteisymmärryksessä yhteistyökomitean sihteereiden kanssa. 7 artikla Esityslistalle sisällytettävät asiat on toimitettava pysyville sihteereille vähintään 15 työpäivää ennen alakomitean kokousta. Mahdolliset lisäasiakirjat on toimitettava pysyville sihteereille vähintään kymmenen työpäivää ennen kokousta. Käsiteltäväksi ehdotettujen asioiden perusteella laaditaan alustava esityslista, joka toimitetaan yhdessä mahdollisten lisäasiakirjojen kanssa yhteistyökomitean sihteereille sekä jäsenvaltioiden pysyville edustustoille viimeistään viisi työpäivää ennen alakomitean kokousta. Poikkeustapauksissa esityslistalle voidaan ottaa asioita lyhyemmässä määräajassa pysyvien sihteereiden kirjallisella suostumuksella. 8 artikla Kokouksissaan alakomitea voi käsitellä mitä tahansa 1 artiklassa lueteltua alaa tai niitä kaikkia. 9 artikla Alakomitean kokoukset eivät ole julkisia, ellei toisin päätetä. 10 artikla Jokaisesta kokouksesta pidetään pöytäkirjaa. Jokaisen alakomitean kokouksen pöytäkirjasta ja päätelmistä toimitetaan jäljennös yhteistyökomitean sihteereille. Jäljennökset toimitetaan myös jäsenvaltioiden pysyville edustustoille. 11 artikla Alakomitean tueksi perustetaan ihmisoikeusseminaari, joka muodostetaan Euroopan unionin jäsenvaltioiden ja Azerbaidžanin kansalaisyhteiskuntien edustajista ja joka antaa suosituksia alakomitealle. Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksen nojalla perustetun työllisyyttä ja sosiaaliasioita, kansanterveyttä, yleissivistävää ja ammatillista koulutusta sekä nuorisoasioita, kulttuuria, tietoyhteiskuntaa ja audiovisuaalipolitiikkaa sekä tiedettä ja teknologiaa käsittelevän alakomitean toimeksianto YHTEISTYÖKOMITEA, joka ottaa huomioon Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimuksen, ottaa huomioon yhteistyöneuvoston oman työjärjestyksensä liitteeksi 12 päivänä lokakuuta 1999 laatiman yhteistyökomitean työjärjestyksen ja erityisesti sen 10 artiklan, on perustanut työllisyyttä ja sosiaaliasioita, kansanterveyttä, yleissivistävää ja ammatillista koulutusta sekä nuorisoasioita, kulttuuria, tietoyhteiskuntaa ja audiovisuaalipolitiikkaa sekä tiedettä ja teknologiaa käsittelevän alakomitean, jonka toimeksianto on seuraava: 1 artikla Alakomitea käsittelee kumppanuus- ja yhteistyösopimuksen ja siihen liittyvän EU:n ja Azerbaidžanin Euroopan naapuruuspolitiikan toimintasuunnitelman täytäntöönpanoa seuraavilla aloilla: - sosiaali- ja työllisyyspolitiikka, myös sosiaalialan uudistukset, sosiaaliturva ja sosiaalinen osallisuus sekä naisten aseman edistäminen yhteiskunnassa, taloudessa ja politiikassa, - kansanterveys, - yleissivistävä ja ammatillinen koulutus sekä nuoriso (erityisesti koulutusjärjestelmien uudistaminen, ammattikoulutusohjelmat, taitojen kehittäminen ja liikkuvuus), - kulttuuri, - tietoyhteiskunta, - audiovisuaalipolitiikka, - tiede ja teknologia sekä tutkimus ja kehitys, - alueellinen yhteistyö edellä mainituilla aloilla, - asiaankuuluva sääntelykehys ja EU:n tuki edellä mainituille aloille. Alakomitea voi käsitellä myös sellaisia aiheita tai erityishankkeita, jotka liittyvät itäisen kumppanuuden, Mustanmeren synergian tai muiden asiaankuuluvaan kahdenväliseen yhteistyöhön kytköksissä olevien aloitteiden täytäntöönpanoon. Luettelo ei ole tyhjentävä, vaan yhteistyökomitea voi lisätä siihen muita aiheita. 2 artikla Alakomitea toimii yhteistyökomitean alaisuudessa. Se toimittaa päätelmänsä yhteistyökomitealle jokaisen kokouksensa jälkeen. 3 artikla Alakomitea muodostetaan sopimuspuolten edustajista. Alakomitean esityslistalla olevista erityiskysymyksistä voidaan tarvittaessa ja molempien sopimuspuolten suostumuksella kuulla asiantuntijoita. 4 artikla Sopimuspuolet vuorottelevat alakomitean puheenjohtajina yhteistyökomitean vuorottelevaa puheenjohtajuutta koskevien sääntöjen[5] mukaisesti. 5 artikla Euroopan komission virkamies ja Azerbaidžanin tasavallan hallituksen virkamies toimivat yhdessä alakomitean pysyvinä sihteereinä. Kaikki alakomiteaa koskevat tiedonannot toimitetaan pysyville sihteereille. 6 artikla Alakomitea kokoontuu aina olosuhteiden sitä edellyttäessä molempien sopimuspuolten suostumuksella jommankumman sopimuspuolen kirjallisesta pyynnöstä ja vähintään kerran vuodessa. Sopimuspuolet sopivat kokousten pitopaikasta ja -ajasta. Toisen sopimuspuolen sihteeri vastaa alakomitean kokouksen koollekutsumista koskevaan pyyntöön 15 työpäivän kuluessa. Erityisen kiireellisissä tapauksissa alakomitea voidaan kutsua koolle lyhyemmässä määräajassa sopimuspuolten niin sopiessa. Sopimuspuolten valtuuskuntien aiottu kokoonpano ilmoitetaan ennen kutakin kokousta puheenjohtajalle. Pysyvät sihteerit kutsuvat yhdessä koolle alakomitean kokoukset yhteisymmärryksessä yhteistyökomitean sihteereiden kanssa. 7 artikla Esityslistalle sisällytettävät asiat on toimitettava pysyville sihteereille vähintään 15 työpäivää ennen alakomitean kokousta. Mahdolliset lisäasiakirjat on toimitettava pysyville sihteereille vähintään kymmenen työpäivää ennen kokousta. Käsiteltäväksi ehdotettujen asioiden perusteella laaditaan alustava esityslista, joka toimitetaan yhdessä mahdollisten lisäasiakirjojen kanssa yhteistyökomitean sihteereille sekä jäsenvaltioiden pysyville edustustoille viimeistään viisi työpäivää ennen alakomitean kokousta. Poikkeustapauksissa esityslistalle voidaan ottaa asioita lyhyemmässä määräajassa pysyvien sihteereiden kirjallisella suostumuksella. 8 artikla Kokouksissaan alakomitea voi käsitellä mitä tahansa 1 artiklassa lueteltua alaa tai niitä kaikkia. 9 artikla Alakomitean kokoukset eivät ole julkisia, ellei toisin päätetä. 10 artikla Jokaisesta kokouksesta pidetään pöytäkirjaa. Jokaisen alakomitean kokouksen pöytäkirjasta ja päätelmistä toimitetaan jäljennös yhteistyökomitean sihteereille. Jäljennökset toimitetaan myös jäsenvaltioiden pysyville edustustoille. [1] EYVL L 246, 17.9.1999, s. 1. [2] EYVL L 297, 18.11.1999, s. 32. [3] EYVL L 297, 18.11.1999, s. 33. [4] EYVL L 297, 18.11.1999, s. 33. [5] EYVL L 297, 18.11.1999, s. 33.